钦定古今图书集成/明伦汇编/官常典/第212卷 > 崔慎由
## 钦定古今图书集成/明伦汇编/官常典/第212卷 > 崔慎由

按《唐书崔融传》：“融曾孙能从子慎由，字敬止，聪警彊
记，资端厚，有父风采。由进士第擢贤良方正异等。郑
滑高铢辟府判官，入为右拾遗，进翰林学士，授湖南
观察使。召还，由刑部侍郎领浙西，入迁户部侍郎，判
户部。始，慎由苦目疾，不得视，医为治刮，适愈而召。俄
进工部尚书同中书门下平章事。与萧邺有隙，邺辅”
政，引刘瑑而出慎由为东川节度使。初，宣宗饵长年
药，病渴且中躁，而国嗣未立。帝对宰相欲肆赦，患无
其端。慎由曰：“太子，天下本，若立之，赦为有名。”帝恶之，
不答。邺等乘是谮去之，时大中十二年也。咸通初，徙
华州刺史，改河中节度使。以吏部尚书请老，授太子
太保，分司东都。卒，赠司空，谥曰贞。子引《别传》